Diari Oficial de la Generalitat Valenciana


Sumari del DOGV 9796, del 26-02-2024 (2024/1573)

Extracte de la Resolució de 21 de febrer de 2024, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca tercera edició dels premis al Talent Emprenedor de l'Estudiantat UJI.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9796

Data del DOGV
:   26-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1573


Data del document
:   21-02-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 21 de febrer de 2024, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca tercera edició dels premis al Talent Emprenedor de l'Estudiantat UJI. [2024/1573]  
BDNS(Identif.): 744963.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/744963)  
  
Primer. Beneficiaris  
Categoria 1. Premi d'acceleració empresarial UJI-Ajuntament de Castelló de la Plana per a les millors noves empreses de recent creació.  
Qualsevol emprenedor o emprenedora que haja creat una microempresa i/o PIME que tinga la seu fiscal i social i desenvolupe la seua activitat a la ciutat de Castelló de la Plana, que estiga constituïda a partir de l'1 de gener de 2018, en la qual almenys un dels socis fundadors o una de les sòcies fundadores siga alumnat, en el curs acadèmic actual (2023-2024), de grau, màster universitari o doctorat, o que siga titulat o titulada de l'UJI en estudis de grau, màster o doctorat en l'UJI durant els últims deu anys (any límit 2013).  
Es poden presentar empreses amb forma societària mercantil, així com empresaris o empresàries individuals. Es defineix microempresa i/o PIME amb forma societària conforme a la definició recollida en l'annex I del Reglament de la Comissió Europea núm. 880/2008, de 6 d'agost. Queden excloses: associacions, fundacions, administracions públiques i, en general, les entitats sense ànim de lucre.  
Categoria 2. Premi al talent estudiantil amb vocació emprenedora.  
  
Es pot participar de manera individual o col·lectiva. Pot participar en aquesta categoria qualsevol emprenedor o emprenedora amb un projecte empresarial que encara no estiga constituït com a empresa (ni forma societària mercantil ni empresari o empresària individual), en la qual almenys una de les persones integrants de l'equip siga alumnat, en el curs acadèmic actual (2023-2024), de grau, màster universitari o doctorat, o que siga titulat o titulada de l'UJI en estudis de grau, màster o doctorat en l'UJI durant els últims cinc anys (any límit, 2019).  
  
Categoria 3. Premi estudiantil d'idees disruptives vinculades als reptes de futur en àmbits estratègics per a la ciutat.  
Es pot participar de manera individual o col·lectiva. Pot participar en aquesta categoria l'estudiantat (grau, màster universitari o doctorat) matriculat en el curs acadèmic actual (2023-2024), que presente una solució creativa als reptes de futur en àmbits estratègics per a la ciutat de Castelló de la Plana.  
  
Segon. Finalitat  
L'objectiu dels premis al Talent Emprenedor de l'Estudiantat de l'UJI és reconèixer les millors iniciatives emprenedores de l'estudiantat i de titulats i titulades recents de l'UJI en tres categories:  
1. Categoria premi d'acceleració empresarial UJI-Ajuntament de Castelló de la Plana per a les millors empreses de recent creació.  
2. Categoria premi al talent estudiantil amb vocació emprenedora.  
  
3. Categoria premi estudiantil d'idees disruptives vinculades als reptes de futur en àmbits estratègics per a la ciutat de Castelló de la Plana.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 125.000 €.  
  
Cinqué. Termini de presentació de sol·licituds  
Es poden presentar candidatures des de l'endemà de la publicació del DOGV i fins a les 23.59 del 27 de març de 2024.  
  
Castelló de la Plana, 21 de febrer de 2024. El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.